Mindreverdig gode

Et mindreverdig gode er i konsumentteorien et økonomisk gode hvis etterspørsel synker når inntekten stiger, og vice versa (alt annet like). Et gode kan her forstås som en vare eller tjeneste. For mindreverdige goder vil etterspørselens inntektselastisitet være negativ. Det motsatte av et mindreverdig gode er et normalt gode. For disse godene stiger etterspørselen når inntekten stiger, og motsatt.

De fleste goder vil være normale goder. Mindreverdige goder er typisk goder som konsumenten erstatter med mer attraktive goder når inntekten øker. For eksempel kan langdistansereiser med buss tenkes å være et mindreverdig gode, ettersom høyere inntekt gjør mer attraktive alternativ tilgjengelige, for eksempel flyreiser.McConnell, Brue og Flynn (2009), s. 125.

Inntektsendringer Prisendringer Normalt godeMindreverdig gode Alminnelig godeGiffen-godeInntekten økerKonsumet økerKonsumet synkerPrisen økerKonsumet synkerKonsumet økerInntekten synkerKonsumet synkerKonsumet økerPrisen synkerKonsumet økerKonsumet synker

 Referanser 

 Litteratur 
 McConnell, Campbell R.; Brue, Stanley L.; Flynn, Sean M. (2009). Economics: Principles, Problems, and Policies (18. utgave). New York: McGraw-Hill. .

Kategori:Konsumentteori